
**REPUBLIKA HRVATSKA**
**ŽUPANIJA VARAŽDINSKA**
**OSNOVNA ŠKOLA BELETINEC**
**Beletinec, Stjepana Radića 4**

KLASA: 007-02/25-03/1
URBROJ: 2186-113-03-25-2
Beletinec, 16. 01. 2025. godine

 **ZAPISNIK**

**Sa 2. sjednice Školskog odbora, održane u četvrtak, 16. 01. 2025. godine s početkom u 17.00 sati u prostorijama škole.**

Predsjedavatelj: gđa Biserka Leskovar
Prisutni članovi: 1. Biserka Leskovar, 2. Snježana Martinez, 3. Goran Kanjir, 4. Milivoj Ptiček, 5. Ivan Kuharić, 6. Andrej Križanec

Odsutni članovi: Robert Puškadija (opravdao izostanak)
Ostali prisutni:

* Nataša Fadiga, ravnateljica
* Nada Martinez, zapisničarka

Potvrđuje se da je na sjednici prisutan potreban broj članova (6) za pravovaljano odlučivanje te je predložen sljedeći

**DNEVNI RED**

1. **Verifikacija zapisnika sa sjednice održane 07. 01. 2025. godine**
2. **Donošenje Odluke o raspisivanju natječaja za imenovanje ravnatelja/ice Osnovne škole Beletinec**
3. **Razno**

**Zaključak:**
**Predloženi dnevni red je jednoglasno usvojen.**

**Točka 1.**

Članovi Školskog odbora su jednoglasno usvojili primljeni zapisnik s prošle konstituirajuće sjednice Školskog odbora održane dana 07. 01. 2025. godine.

**Zaključak:**

**Zapisnik s prošle konstituirajuće sjednice Školskog odbora je usvojen.**

 **Točka 2.**

Predsjednica Školskog odbora je prisutne izvijestila o potrebi raspisivanja natječaja za ravnatelja/ravnateljicu Osnovne škole Beletinec. Natječaj za imenovanje ravnatelja/ravnateljice raspisuje Školski odbor najkasnije 60 dana prije isteka mandata aktualnog ravnatelja, a mandat sadašnje ravnateljice gđe Nataše Fadiga završava 26. 03. 2025. godine. Članovi Školskog odbora su jednoglasno donijeli Odluku o raspisivanju natječaja za imenovanje ravnatelja/ravnateljice Osnovne škole Beletinec. Tekst natječaja se nalazi u privitku zapisnika, a natječaj će biti objavljen u „Narodnim novinama“ i na mrežnim stranicama Osnovne škole Beletinec.

**Zaključak:**

**Članovi Školskog odbora su donijeli Odluku o raspisivanju natječaja za imenovanje ravnatelja/ravnateljice Osnovne škole Beletinec.**

 **Točka 3.**

Drugih primjedbi nije bilo te gđa Biserka Leskovar zaključuje sjednicu u 17.20 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_ M.P \_\_\_\_\_\_\_\_\_\_\_\_\_\_\_\_\_\_\_\_\_
 Nada Martinez Biserka Leskovar